12. schôdza NR SR - 12. deň - A. dopoludnia
Dátum: 2024-05-07
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

12. Pán poslanec Šuca, tak v prvom rade ja som slová Roberta Fica nevytrhla z kontextu, ja som ich citovala doslova, takže on doslova povedal, že by uškrtil daného úradníka , ktorý si len plnil zákonnú povinnosť, pretože vy ste neboli schopní naplniť svoj sľub, ktorý ste hovorili pred voľbami, že budeme mať lacnejšie energie, budeme mať lacnejšie potraviny, budeme mať lacnejšie pohonné hmoty. Nie sú lacnejšie ani potraviny, benzín je drahší, ako keď my sme boli vo vláde, a energie sú vôbec neni lacnejšie. A na to, že Robert Fico nevie naplniť tento svoj sľub, ktorým balamutil občanov celé mesiace počas toho, ako bol v opozícii, tak potom namiesto toho, aby naplnil tento sľub, tak vynadá úradníkovi s tým, že by ho uškrtil vlastnými rukami . Čiže nič nevytrhávam z kontextu, ja len citujem vášho predsedu Roberta Fica. Teraz čo sa týka tých ostatných vecí o slušnosti, keď hovoríte o slušnosti. No tak ak nájdete jeden neslušný... jeden neslušný výrok, ktorý ja som povedala, nech sa páči, môžte ho uviesť. A teraz, čo sa týka pexesa, ktoré vy všetci veľmi radi uvádzate a nazývate ho pexesom, jednoducho tu bol zoznam ľudí, ktorí sú absolútne nevhodní na verejné funkcie. Absolútne nevhodní a na tom sa zhodneme aj s vami, však tu počúvam na tlačových konferenciách, vy hovoríte, aký Makó bol, taký, onaký. No bol to váš nominant Makó, ktorý bol na Kriminálnom úrade finančnej správy, bol to váš nominant, už aj teraz vy hovoríte, teraz hovoríte, že absolútne nevhodný na funkciu. Napríklad pán Makó sa priznal k obrovskej korupcii, však on sa priznal k tomu, že uplácal, že dával úplatky, že korumpoval. A áno, ja si myslím, že taký človek nie je vhodný na verejnú funkciu, a z toho dôvodu na tom zozname bolo napísané, tento človek nie je vhodný na verejnú funkciu. Zoberme si druhého. Zoberme si napríklad pána Kováčika. Vy si myslíte, že pán Kováčik bol vhodný na funkciu špeciálneho prokurátora? To si myslíte? Keď ho súd právoplatne odsúdil a momentálne je vo väzení? Vy si myslíte, že bol vhodný na funkciu špeciálneho prokurátora, ktorý má strážiť zákon o štáte a má stíhať, a má stíhať korupčníkov a bol odsúdený kvôli tomu, že on páchal trestnú činnosť. Toto bol špeciálny prokurátor, ktorého vy sa tu zastávate. Alebo ďalší, ktorý tam bol, napríklad pán Kičura, zlaté tehly, trezor. Keď sme začali riešiť covid, tak viete, čo sme našli na Štátnych hmotných rezervách? Nič. Nič, pretože nič tam nebolo v tých Štátnych hmotných rezervách. Nič. Nebolo nič nakúpené, nebolo nič zabezpečené, nebolo absolútne žiadna pripravenosť štátu na krízové situácie a my sme to museli riešiť, museli sme sa na covid pripraviť a všetci si spomíname na poslednú tlačovú konferenciu pani Sakovej, ktorá bola ministerka vnútra, a na pána Pellegriniho, kde oni povedali, a čo, však oni to budú musieť zaplatiť . Čo, my sa oni nestaráme, nech to, nech sa oni starajú. Čiže toto bol váš nominant Štátnych hmotných rezerv a namiesto toho, aby niečo bolo v tých Štátnych hmotných rezervách, v štátnych skladoch, tak on mal niečo v trezore. Zlaté tehly. Takže toto sú, toto sú tie vaše bájky o tom, aká strašne nespravodlivá doba temna tu vládla, pretože pre vás ľudské práva, Robert Fico teraz tu vyplakáva, ako poslanci chodia do Bruselu žalovať, ale pritom počas celej opozície, čo ste tu boli, tak Robert Fico vyplakával a točil si videá, hovoril o tom, ako on kontaktoval priam všetkých lídrov v Európskej únii, ako sa porušujú jeho ľudské práva a ľudské práva jeho trestne stíhaných vašich trestne stíhaných kamarátov. Čiže pokiaľ ide o ľudské práva, tak vás zaujímajú len ľudské práva trestne stíhaných kamarátov. Samozrejme, lebo však vy prvé, čo ste urobili, ste zrušili schému na podporu organizácií, ľudskoprávnych organizácií, ktoré sa zaoberajú ochranou ľudských práv, pretože tie vás absolútne nezaujímajú. Čo tam po organizáciách, ktoré chránia zraniteľných, ktoré chránia ľudí, ktorým sa porušujú ľudské práva?! Tí sú vám úplne ukradnutí! Tie ste, tam ste grantovú schému zrušili. Vy len viete vyplakávať počas toho, ako ste v opozícii, ako sa porušujú vaše ľudské práva, ako sa porušujú ľudské práva vašich trestne stíhaných kamarátov. Čiže toto vy nazývate obdobie temna. Vy nazývate obdobie temna, nespravodlivosti, tak ste to tuším nazvali a obdobie temna, neslušnosti alebo čoho... (Reakcia z pléna.) K tomu sa dostanem, k tomu sa dostanem a aj k anarchii (povedané so smiechom), aj k chaosu, aj... (Prerušenie vystúpenia predsedajúcim.) Danko, Andrej, podpredseda NR SR 13. Ja som povinný vás upozorniť, že ani ste sa tým netajila, že chcete zneužiť inštitút reakcie. Remišová, Veronika, poslankyňa NR SR 14. Pán, pán, nehnevajte sa, pán predsedajúci, ja si vážim... (Prerušenie vystúpenia predsedajúcim.) Danko, Andrej, podpredseda NR SR 15. Zneužívate elementárne rokovací poriadok. Držte sa témy a nereagujte na vystupujúceho, pretože na to ste mala dve minúty ako faktickú reakciou na faktické poznámky. Držte sa témy a nezneužívajte rokovací poriadok. Prosím. Remišová, Veronika, poslankyňa NR SR 16. Pán predsedajúci, nemám tu momentálne... Ja v rozprave môžem hovoriť, čo uznám za vhodné, a momentálne sa, vyjadrujem sa k uzneseniu, vyjadrujem sa k uzneseniu, ktoré predkladám, a namiesto toho, aby som v dvoch minútach, kde mám obmedzený priestor, reagovala na pána Šucu, lebo chcem byť taká slušná, že mu aj slušne odpoviem, keď už teda sa zapojil do diskusie v takýchto raňajších hodinách, čo si, samozrejme, vážim, lebo inokedy tu poslanci koalície sedia a vôbec sa nezapájajú, a bolo by super, keby vy, pán predsedajúci, ktorý máte byť strážcom rokovacieho poriadku, keby ste si ho naštudovali a neskákali mi do reči... (Prerušenie vystúpenia predsedajúcim.) Danko, Andrej, podpredseda NR SR 17. Už by som vás mal vypnúť normálne! Dobre? Remišová, Veronika, poslankyňa NR SR 18. To by som určite protestovala. Danko, Andrej, podpredseda NR SR 19. Takže pokračujte vo vystúpení a nepoučujte ma a držte sa a nezneužívajte rokovací poriadok! Nech sa páči. Remišová, Veronika, poslankyňa NR SR 20. Poprosím vás, aby ste dodržiavali rokovací poriadok. (Povedané so smiechom.) A vypnúť by ste ma nemali, ak si teda, ak si teda ctite nejaké pravidlá v Národnej rade, chcete byť predsedom Národnej rady, tak v prvom rade musíte dodržiavať nejaké, nejaké pravidlá, hej. Kto chce byť predsedom, musí pravidlá dodržiavať. No. Lebo ináč tu bude, pán predseda bude pán Raši. No. Takže ešte k pánovi Šucovi. Hovorili ste o nespravodlivosti a hovorili ste o období temna. Čiže pre vás je obdobie temna to, keď sú ľudia, ktorí páchali trestnú činnosť, keď sú potrestaní, keď sú spravodlivo potrestaní, a to nebolo, že ich súdila vládna koalícia, však to boli, to sú rozsudky, desiatky rozsudkov súdov. Hádam nechcete teraz spochybňovať súdne rozhodnutia? Lebo keď už idete spochybňovať to, že už sú zlí prokurátori, už sú zlí policajti, prokurátorov, treba zrušiť Špeciálnu prokuratúru, treba rozpustiť NAKU, a teraz keď už začnete spochybňovať aj súdy, tak už žiadne piliere demokracie v tejto krajine ani neostanú. Takže vy teraz hovoríte, že obdobie temna a nespravodlivosti boli , teda obdobie, kedy tí, ktorí páchali trestnú činnosť, tí následne išli do väzenia. Mne sa to zdá skôr opak, ale hovorím, to je tá vaša filozofia, ktorú v SMER-e vždy ste mali a vždy, vždy máte. Teraz čo sa týka neschopnosti a chaosu. No, pán poslanec, neschopnosť a chaos , ja pokladám za neschopnosť a chaos, keď niekto nevie naplniť predvolebné sľuby. A keď ja balamutím ľudí tri roky, že budú mať lacnejšie potraviny , a ak nie som schopná ten sľub naplniť, tak to je absolútne neschopná vláda babrákov. Keď ich balamutím tým, že budú mať lacnejšie energie . Nemajú lacnejšie energie! Balamutím, klamem ľudí tým, že budú mať lacnejšie pohonné hmoty . Však vy ste robili videá na pumpe, Robert Fico tankoval benzín a hovoril, že teraz tankujem obyčajnú 95, pozrite sa, ľudia, koľko stojí, stojí euro päťdesiattri, a táto hnusná vláda s tým nič nerobí . No tak a viete, koľko stojí teraz benzín, že? Lebo ste sociálni demokrati. Neviete. Aha. No tak teraz stojí euro šesťdesiatdeväť, my, lebo my sa nevozíme vládnymi limuzínami, my sa vozí... my si tankujeme sami benzín, takže euro šesťdesiatdeväť stojí, stál aj euro sedemdesiatdeväť, ale vy ste s tým absolútne nič nerobili. Vy ste, vy viete len točiť videá. Čiže ak niečo ja nazývam neschopnosťou, chaosom, tak to je vaša vláda. A jediné, čo urobíte, však to budeme hovoriť na odvolávaní pani ministerky Dolinkovej, ktoré, dúfam, toto odvolávanie otvoríte, lebo však tak by sa patrilo podľa rokovacieho poriadku, tak tam budeme hovoriť o tom, že namiesto toho, aby ste zlepšovali, zlepšovali stav zdravotníctva, tak pani ministerka prvé, čo urobí, lebo však sociálne siete sú najdôležitejšie, nie, tak ide do nemocnice, zoberie si na ruky predčasniatko bez akýchkoľvek ochranných, ochranných odevov a odfotí sa s ním na sociálne siete. Ani rodičia nemôžu brať na ruky, bez ochranných prostriedkov nemôžu brať na ruky toto dieťatko, ale pani ministerka môže, lebo pani ministerka môže všetko. Tak ohrozí ešte aj to maličké dieťatko, ktoré bojuje o život, tak ho svojím papalášizmom ohrozí. Ďalšia vec, zubné benefity. Vy ste sľúbili, však máme na to tisíc dôvo... to ste opakovali vo verejnej debate, že nebudete rušiť absolútne nič zo sociálnych benefitov, ktoré ľudia majú . Čo urobí pani ministerka Dolinková? Tak prvé, čo urobí, zruší preplácanie zdravotnej starostlivosti na zuby . Vieme všetci dobre, že starostlivosť o zuby je nákladná záležitosť. Rodiny, ktoré majú deti a ktoré deti majú strojček, tak vedia, že to ich stojí stovky eur, a ktoré si mohli teraz nechať preplatiť. Nie. Pani ministerka Dolinková prvé čo urobí, žiadne zlepšenie že v nemocniciach, žiadne zlepšenie v starostlivosti o pacientov, ale ona zruší tú jedinú malú vec, ktorú ľudia mali, preplácanie zdravotnej starostlivosti na zuby. (Reakcia spravodajcu.) A ešte aj čakacie lehoty. Ďakujem pánovi spravodajcovi. Čiže čakacie lehoty onkopacientom, že neurobí totálne nič pre pacientov, len im všetko zruší čo majú. A toto ja nazývam neschopnosťou a babráctvom. Čiže nehovorte nič vy o neschopnosti a babráctve , pán poslanec, pretože to, čo vy predvádzate za pol roka, tak to nie je nič iné, len neschopnosť plniť vlastné sľuby, klamstvo a babráctvo. A keď mi budete reagovať, myslím, že tam máte... alebo pani Plevíková, no, zo SMER-u ste tam, zopár vás tam je, aj pán Gašpar, takže mohli by ste mi povedať, teda akým spôsobom plníte sľuby, ktoré ste dali občanom, kedy budú mať lacnejšie potraviny, kedy budú mať lacnejšie energie, kedy budú, kedy bude tá zdravotná starostlivosť naozaj bezplatná, napríklad tá zubná starostlivosť, a prečo ste im zrušili tie zubné benefity. Prečo ste obrali rodiny, ktoré majú deti, prečo ste ich obrali o stovky eur? Pretože vám na rodinách absolútne vôbec nezáleží. To je tá sociálna demokracia. Dobre. Takže uznesenie, ešte raz, kto hovorí o slušnosti, tak poprosím, aby sa ohradil voči výrokom Roberta Fica, že niekoho treba uškrtiť alebo že niekto, kto riadne platí dane, riadne zarába, jeho jediná, jediný problém je, že nesúhlasí s touto, s touto neschopnou vládou babrákov, tak toho nazve duchovným bezdomovcom . Kto nesúhlasí s takýmto spôsobom vyjadrovania, nech podporí uznesenie. Ďakujem.